
Patuloy na magbangon at lumaban sa gitna ng papatinding 
krisis at walang-puknat na militarisasyon sa probinsya! 


Pumapaimbulog na presyo ng mga bilihin dahil sa pagsipa ng presyo ng petrolyo at ang pagkawasak ng 
kabuhayang dulot ng pananalasa ng bagyong Odette ang sumalubong sa mamamayang Palawefio pagpasok 
ng taong 2022. Sinabayan pa ito ng walang-puknat na militarisasyon sa buong probinsya, sa norte at ilang 
bayan sa timog dulot ng nagpapatuloy na kontra-mamamayang gera sa tabing ng gera kontra-terorismo, at sa 
timog dulot ng pang-uudyok ng US ng tensyon sa West Philippine Sea at buong South China Sea sa tabing 


ng mga pagsasanay-militar. 


Bunga ng kawalang-kahandaan ng lokal na gubyerno 
mula antas-probinsya sa malalakas na kalamidad, 
napakabagal ng naging pag-aksyon nito matapos 
manalasa ang bagyong Odette noong Disyembre 2021 
sa malaking bahagi ng gitna hanggang norte ng Palawan. 
Pininsala ng dalawang araw na paghagupit ng bagyo ang 
isla at nag-iwan ng P7.8 bilyong pagkasira sa agrikultura at 


imprastraktura ng probinsya noong Disyembre ng nagdaang 
taon. Pero hanggang nitong Marso, tatlong buwan 
makalipas ang pananalasa ng bagyo ay nagpapatuloy pa 
rin ang pagdaing ng mga mangingisda, magsasaka at iba 
pang mamamayang Palaweho sa lokal na gubyerno para 
pagkalooban sila ng ayuda sa kabuhayan, mga bangkang 
pangisda at muling pagtatayo ng kanilang tahanan. 


Sa bayan ng Taytay, dumadaing pa 
rin ang mga magtatanim ng seaweeds 
dahil hindi pa makabangon ang 
kanilang kabuhayan. May kabuuang 
5,532 ang mga magtatanim ng 
seaweeds sa buong probinsya ang 
nawalan ng kabuhayan matapos 
limasin ng bagyo ang baybayin na 
pinagtatamnan nito. Pero P2000 
lamang ang natanggap nilang ayuda 
mula Disyembre. Ang pagtatanim ng 
seaweeds na nagbibigay ng empleyo 
sa 89.90Y0 ng 17,459 mga pamilya 
sa baybayin ng isla ay bagsak 
ngayon ang kabuhayan at wala pang 
katiyakan kung makababawi na ito 
bago ang peak season ng seaweeds 
sa darating na Abril hanggang Mayo. 


Ayuda sa mga ganit sa pagtatanim 
naman ang daing ng mga magsasaka 
sa gitna ng papataas na gastos sa 
produksyon sa probinsya at buong 
bansa. ldinadaing ng mga magsasaka 
sa Puerto Princesa City ang malaking 
halagang nailalaan nila sa gastos sa 
pataba at pestisidyo habang lumiliit 
ang kanilang kinikita dahil hindi naman 
tumataas ang presyo ng kanilang mga 
produkto. Samantala, marami pa ring 
mangingisda ang walang bangka 
matapos wasakin ng bagyo ang mga 
ito at hindi pa rin makapagsimula ng 
kanilang hanapbuhay. 


Kasabay nito ang pagdaing ng 
mga magsasaka at mangingisda sa 
Palawan sa nagpapatuloy na pagsirit 
ng presyo ng petrolyo. Sa datos ng 
lokal na gubyerno, hanggang Marso 


Ang Pulang Larangan 


Ang Ang Pulang Larangan ay 
ang rebolusyonaryong pahayagang 
masa sa Palawan. 


Pinapatnugutan ito ng Partido 
Komunista ng Pilipinas sa lalawigan 
ng Palawan sa gabay ng Marxismo- 
Leninismo-Maoismo. 


Bukas ang pahayagang ito sa mga 
pagwawasto, komentaryo, mungkahi 
at ambag na lathalain. 

8 kung saan sampung beses nang 
tumaas ang presyo nito ay pumalo na 
sa P16.70 ang dagdag sa presyo kada 
litro ng diesel habang nasa P13.65 sa 
kada litro ng kerosene at P9.11 naman 
ang idinagdag sa presyo ng gasolina. 
Inilantad rin ng Department of Energy 
nitong Pebrero ang pagsasamantala 
ng mga lokal na kumpanya ng langis 
sa pagpapataw pa ng labis na singil 
o overpricing ng P5-6 sa presyo ng 
petrolyo. Pinakamahirap ito para sa 
mamamayan na nasa dulong timog at 
norte ng isla laluna't habang lumalayo 
ang kanilang lugar sa Puerto Princesa 
ay lalupang tumataas ang presyo ng 
langis. 


Sa gitna ng lahat ng ito, 
nagtetengang kawali ang lokal na 
gubyerno sa pamumuno ni Gov. Jose 
Chavez Alvarez na sa pagtatapos 
ng kanyang tatlong termino sa 
pagkagobernador ay abalang-abala 
na sa darating na eleksyon kung saan 
tumatakbo siya bilang kongresista ng 
ikalawang distrito ng probinsya. lilan 
lamang ang mga lokal na burukratang 
nag-iingay at nakikiisa sa panawagan 
ng mamamayan hinggil sa mga 
kinakaharap na krisis sa kabuhayan, 
at kung mayroon man, pawang mga 
buladas pa rin lamang ito. 


Sa halip, pinagtutuunan ng 
pansin ng mga lokal na gubyerno 
ang pagbubukas ng mga eryang 
pang-ekoturismo para umano 
makabawi sa kinaharap na krisis sa 
panahon ng pandemya pero tiyak 
na nagkukumahog ang mga ito para 
magbulsa ng maraming kikbak bilang 
paghahanda sa pagbubukas ng lokal 
na kampanya para sa nalalapit na 
eleksyon sa Mayo 9. 


Masayang-masaya rin ang opisina 
ni JCA matapos ipag-utos ni Duterte 
ang pag-aalis sa pagbabawal sa 
operasyon ng open-pit mining sa 
buong bansa. Nagdiwang ang mga 
kumpanya ng minang nakaabang 
sa probinsya samantalang hindi pa 
naghihilom ang sugat na idinulot ng 
pagkawasak ng kalikasan sa iba't 
ibang bahagi ng probinsya dulot 


ng matagalang operasyon ng mga 
dambuhalang kumpanya ng mina na 
inilantad ng pananalasa ng bagyong 
Odette noong Disyembre. 


Kaya naman ganoon na lamang 
kaagresibo. ang mga. ahenteng 
panseguridad ng estado sa probinsya 
sa pagpapatuloy ng militarisasyon 
sa buong probinsya. Walang-puknat 
at salimbayan ang inilulunsad na 
focused military operations (FMO) at 
retooled community support program 
(RCSPO) ng mga yunit sa ilalim ng 
WESCOM sa mga bayan ng Roxas, 
San Vicente, Puerto Princesa, 
Quezon, Brooke's Point, Nara at 
Rizal. Matapos ang isang labanan sa 
pagitan ng isang yunit ng Bienvenido 
Vallever Command at Marine Battalion 
Landing Team-3 (MBLT-3) noong 
Disyembre ng nakaraang taon, hindi 
na tinigilan ng militar ang nasabing 
bayan, laluna ang Brgy. Tinitian 
kung saan naganap ang labanan. 
Sa tabing ng manhunt operations sa 
diumanong natitirang yunit ng BVC 
sa lugar, binibigyang-katwiran ng 
MBLT-3 katuwang ang PNP at LGU 
ng Roxas ang panghahalihaw ng mga 
militar at pananalanta sa aktibidad ng 
mga magsasaka at mangingisdang 
hindi pa nakababawi sa pinsala 
ng bagyong Odette. Nagpapatuloy 
rin ang mga sapilitan at pekeng 
pagpapasuko sa iba't ibang barangay 
sa probinsya na itinuturing nilang base 
ng rebolusyonaryong kilusan. Sa halip 
na ayuda, takot, teror at panlilinlang 
ang hatid ng mga yunit ng militar sa 
nasabing barangay. 


Inaasahang lalo pa itong titindi batay 
sa huling pahayag ni AFP chief Andres 
Centino sa ika-46 anibersaryo ng 
WESCOM noong Marso 4 na durugin 
ang kilusang rebolusyonaryo sa isla 
bago matapos ang panunungkulan 
ni Duterte at tiyakin ang ligtas na 
eleksyon sa Mayo. 


Samantala, sa kabilang dulo ng 
isla nagaganap ang mas agresibong 
aktibidad ng imperyalismong 
US pagpasok ng 2022. Tulad ng 
ginawa sa Ukraine, nang-uupat ng 

komprontasyong 
militar ang US at nag- 
uudyok sa China para 
higit na magpatindi 
ng aktibidad militar 
sa saklaw ng South 
China Sea, sa gitna 
ng territorial dispute 
sa mga isla dito 
at sa kumukulong 
tensyon sa Taiwan. 
Katatapos pa lamang 
ng pagsasanay-militar 
na inilunsad ng US at 
Philippine Marines na 
MAREX2022” noong 
Enero 27-Pebrero 2. 
Pinaiigting din ng US 
ang paglalayag nito 
sa nasabing rehiyon 
na kapansin-pansing 
padalas nang padalas mula 2019. 
Nitong Enero, naglayag muli ang 
USS Carl Vinson Carrier Group at 
isang landing helicopter dock group 
papasok sa South China Sea at 
West Philippine Sea bilang bahagi 
ng unilateral na pagsasanay-militar 
na inilunsad nito sa rehiyon. Tahimik 
itong pumasok sa Bashi Channel 
(sa pagitan ng Taiwan at Pilipinas) at 
pumasok sa makitid na Balabac strait 
at sa isa pang channel sa pagitan ng 
Verde Island at Mindoro. Lahat ay 
sa ngalan ng diumano'y Freedom of 
Navigation Operations o FONOP ng 
US. Walang anumang pagkundenang 
ginawa ang reaksyunaryong gubyerno 
sa mga hakbanging ito ng US. 


Sa harap ng tumitinding krisis sa 
kabuhayan, hindi mapipigilan ang 
mamamayang Palawefo na gawin ang 
iba't ibang porma ng paglaban para 
igiit ang kanilang mga hinaing kapwa 
sa lokal at pambansang gubyerno. 
Hindi nagpatinag ang mamamayan 
at Sangguniang Barangay ng Ipilan, 
Brooke's Point sa pagpapatigil sa Ipilan 
Nickel Corporation sa kanilang lugar 
na kakamkam sa 2,300 ektarya ng 
lupaing ninuno ng mga katutubo at mga 
lupaing pag-aari ng mga magsasaka. 
Patuloy rin ang panawagan ng mga 
magsasaka, mangingisda, at iba pang 
sektor ng mamamayan para sa ayuda 

sa harap ng papabigat na pasanin at 
gastos sa produksyon at araw-araw 
na pangangailangan nila. 


Patuloy ring nagpupunyagi ang 
rebolusyonaryong mamamayan ng 
Palawan sa pamumuno ng Partido 
Komunista at mahigpit na katuwang 
ang Bienvenido Vallever Command- 
BHB Palawan sa gitna ng maraming 
kahirapan at ilang pinsalang tinamo 
sa nagdaang mga taon. Inspirasyon 
nila ang walang-patid na suporta ng 
mamamayang Palaweho na kahit 
na dinadahas ng mga pasistang 
tropa ng WESCOM at PNP-Palawan 
ay nagsisikap iambag ang lahat ng 
kakayaning suporta sa digmang bayan. 
Ang nagpapatuloy at lumalalang krisis 
sa kabuhayan ng mamamayan, ang 
kabiguan ng gubyernong tugunan ito 
at ang teror na hatid ng militarisasyon 
sa probinsya ang nananatiling 
pangunahing BB dahilan 'ng mga 
Palaweho para tuluy-tuloy na sumalig 
sa kanilang lakas at suportahan ang 
armadong pakikibakang inilulunsad 
ng BHB sa pamumuno ng PKP. 


Magiting na hinaharap ng mga 
Pulang kumander at mandirigma ng 
BHB sa probinsya ang paninibasib 
ng WESCOM sa mga kabundukan at 
nakapaglulunsad ng mga taktikal na 
opensiba. Sa kabila ng mga paninira 


ng kaaway na diumano'y humihina 
na ang kilusang rebolusyonaryo 
sa isla, ang nagpapatuloy nilang 
panghahalihaw sa kabundukan at 
pagsuyod sa mga barangay ang 
palatandaang hindi nagtatagumpay 
ang kanilang kontra-rebolusyonaryong 
gera at propaganda. Patuloy na 
nakapagpapatatag at nakapananaltili 
ang BVC-BHB Palawan at komite 
ng Partido sa buong probinsya at 
lumalangoy sa kanyang baseng 
masang pinanday ng ilang dekada ng 
mahirap na pakikibaka. 


Dapat patuloy na magbangon ang 
mamamayang Palaweho para isulong 
ang kanilang mga interes at karaingan. 
Wala silang aasahan sa isang 
gubyernong kurap, tiraniko, pasista at 
instrumento.””78 ng BB pang-aapi: at 
pagsasamantala ng imperyalismo at 
lokal na mga naghaharing-uri. Tulad 
sa nagdaang mga panahon, walang 
maaasahan 78 ang 753B8Bsmamamayang 
Palaweno sa parating na eleksyon sa 
Mayo 9 kundi higit na pagtindi ng 
kahirapan at pang-aaping dinaranas 
nila. Tanging ang pagpupunyagi nila 
sa digmang bayan ang magbibigay ng 
pangmatagalang lunas at solusyon sa 
kinakaharap na suliranin sa kanilang 
buhay at kabuhayan. Patuloy at higit 
na paigtigin ang pagsuporta sa 
armadong kilusan sa isla! 


ANG PULANG LARANGAN EJ 


Walang mabuting pagbabagong aasahan ang mga 
Palaweno sa paparating na eleksyon 


Walang pagbabagong aasahan ang mamamayang Palawefo sa darating na eleksyon sa Mayo 9. Pawang mga 
garantisadong burukratang kapitalista ang mga tumatakbo ngayon sa lokal na antas. Higit pang palalalain ng mga tulad 
nilang naghaharing-uri ang kahirapang dinaranas ng mga Palaweho sa ipinapatupad nilang mga patakaran. 


Ang maruming rekord ni JCA 


Nangungunang burukratang kapitalista sa Palawan 
si Jose Chavez Alvarez (JCA). Mula sa uring malaking 
burgesyang kumprador-panginoong maylupa, may-ari 
siya ng halos 100 libong ektaryang lupain, dalawang 
pinakamalaking lokal na konsesyon sa pagtotroso sa 
probinsya, at ng higit 20 mga negosyo at kumpanya. 


Matapos ang panunungkulan niya ng siyam na taon 
sa pagkagobernador, siya ngayon ang itinuturing na 
pinakamayaman at pinakakilalang bilyunaryo sa buong 
probinsya. Ang mga ipinatupad at adyenda niya para 
sa Palawan ay pabor sa mga negosyong siya lamang 
ang nakinabang, bukod pa ang napakalaking halagang 
kinulimbat niya habang nasa pwesto. Isinapribado niya ang 
mga ilog sa buong probinsya, dinambong ang lupa para sa 
National Greening Program at mga dayuhang kapitalista 
tulad ng Nestle, Cargill at Del Monte. Ang malaking bahagi 
(8090) ng lupain sa San Vicente ay inaangkin niya para 
gawing negosyo sa eko-turismo, at para walang tumutol 
sa kanya, iniluklok niya rito ang kanyang mga anak na sina 
Carmela “Pie” at Amy at inihalal sila bilang punong-bayan 
nito sa magkasunod na mga termino. 


Si JCA din ang utak sa pagsusulong ng paghahati ng 
Palawan sa tatlong probinsya: ang Palawan del Norte, 
Palawan del Sur at Palawan Oriental upang higit na paboran 
ang mga lokal na dinastiyang pulitikal, kung saan siya 
ang nasa tuktok. Pahihigpitin ng nasabing panukala ang 
kanilang kontrol sa kanilang mga saklaw, mas paluluwagin 
ang pandarambong at padudulasin ang paghahain ng mga 
rekurso sa mga dayuhang negosyante, lokal na burukrata 
at mga panginoong maylupa. Binigo ng mamamayang 
Palaweho ang nasabing panukala matapos na manaig ang 
botong “No” sa plebesito noong Marso 13, 2021. 


Bukod sa katiwalian at kurapsyon, madugo rin ang rekord 
ni JCA at lokal na gubyerno sa panunupil at paghahasik ng 
pasismo sa Palawan. Pinahihintulutan nila ang pananalasa 
ng focused military operations (FMO) at kaakibat nitong 
pandarahas sa mamamayang Palawefo sa pangarap na 
gising na durugin at wasakin ang rebolusyonaryong kilusan 
sa probinsya. Kasabay nito ang pamimilit ng WESCOM sa 
mga lokal na gubyerno na ideklarang persona non grata 
ang CPP-NPA, at ang aktibo mismong pagpapel ni JCA 
sa lahat ng mga programa ng Palawan Task Force to End 
Local Communist Armed Conflict (PTF-ELCAC) tulad 
ng pasukuan, E-CLIP, pagred-tag at pag-aresto sa mga 
residente at katutubong pinaghihinalaang NPA. 

Ang pamilya Alvarez ang kasalukuyang nangungunang 
dinastiyang pulitikal sa lalawigan. Kumakandidato ngayon 
si JCA bilang kongresista ng ikalawang distrito matapos 
ang tatlong termino niya bilang gobernador. Kasalukuyang 
kongresista ng unang distrito si Franz at board member 
si Anton -- magkapatid at pawang mga pamangkin ni 
JCA. Tumatakbo ngayon, bukod sa kanya, ang kanyang 
kapatid na si Antonio “ACA” bilang kinatawan sa kongreso 
ng unang distrito at pamangkin na si Juan Antonio “Anton” 
bilang board member ng unang distrito. Re-eleksyunista 
naman si Amy sa pagka-alkalde ng San Vicente. Kung 
hindi pa ba dinastiyang pulitikal ito, ano pa? 


Ang mga pinakakilalang pamilya ng mga burukratang 
kapitalista sa Palawan 


Ineendorso ni JCA si Victorino “Dennis” Socrates, ang 
kasalukuyang bise-gobernador, upang humalili sa kanya. 
Anak siya ni Salvador “Badong” Socrates, na nagsilbing 
gubernador ng Palawan sa humigit-kumulang 20 taon sa 
panahon ng pasistang paghahari ni Ferdinand Marcos, 
Sr. at nakapagpapasok ng mga dambuhalang mina at 
nakapandambong ng pondo ng bayan. Ang kasalukuyan 
namang bise alkalde ng Puerto Princesa na si Nancy na 
tumatakbo para sa re-eleksyon ay kapatid ni Dennis. 


Kilala ring burukratang kapitalista sa lalawigan ang 
pamilya Abueg. Tumatakbo sa pagkagobernador si 
Frederick “Eric” at ang kapatid niyang si Cyrille “Beng” 
bilang kongresista ng ikalawang distrito. Si Beng ang 
kasalukuyang kinatawan ng ikalawang distrito ng Palawan, 
habang si Eric naman ang isa sa mga may-akda ng 3in1 
Palawan noong kongresista pa. Mga anak sila ng dating 
congressman na si Alfredo Abueg, Jr. na masugid namang 
tagasunod ni Corazon Aquino. 


Si Arthur “Art” Ventura ang kalaban na pulitiko nina 
Socrates, Abueg at JCA sa 3in1 Palawan at tumatakbo sa 
pagkagobernador sa eleksyon sa Mayo. Siya ang nanguna 
sa One Palawan Movement, ang kampanyang kumokontra 
sa paghahati sa Palawan. 


Ang pamilya Reyes naman ay nagmula sa dinastiyang 
pulitikal sa Coron. Naghahangad ang dating gobernador 
na si Joel Reyes na maging gobernador muli ng Palawan. 
Subalit malaon na siyang nalantad sa taumbayan na 
anti-magsasaka, pro-mina, kriminal at mamamatay- 
tao. Makailang ulit siyang kinasuhan ng katiwalian at 
korapsyon at sinentensyahan ng anim hanggang walong 
taong pagkakabilanggo sa pagpahintulot ng iligal na 
mina sa probinsya. Sila rin ng kapatid na si Mario ang 

nasasakdal bilang mga utak ng pagpatay kay Dr. 
Gerry Ortega, isang maka-kalikasang brodkaster na 
tutol sa operasyon ng mina at naglantad sa talamak 
na korapsyon ni Reyes kasama ang paglustay nito sa 
Malampaya fund ng probinsya. Tumatakbo rin bilang 
kinatawan ng unang distrito ang kamag-anak niyang si 
Socorro “Rica” Reyes. 


Samantala, si Agapito Salido Jr. ang malamang na 
sinusuportahan ni Sara Duterte sa pagkagobernador 
ng Palawan. Mula rin sa uring malaking burgesya 
kumprador, siya ang presidente at CEO ng Palawan 
Abundant Metals Resources Corporation, isang negosyo 
sa mina, at nasasangkot sa iba pang negosyong 
makadayuhan at mapangwasak sa kalikasan. 


Bukod sa kanila, tanyag ding pamilya ng dinastiyang 
pulitikal sa Palawan ang mga Acosta at Hagedorn 
mula sa Puerto Princesa. Magkalaban sila ngayon sa 
pagkakongresista ng ikatlong distrito ng lalawigan. 


Ang kabuluhan ng nalalapit na eleksyon para sa 
mga Palaweho 


Ang burges reaksyunaryong eleksyon ay pag-aagawan 
para sa kapangyarihan sa pagitan ng mga paksyon 
ng naghaharing uri na walang ibang layunin kundi 
ang makontrol ang likas na yaman ng Palawan, ang 
pinakamalaking probinsya at isa sa may pinakamalawak 
na biodiversity sa bansa. Nagaganap ang pagpapalitan 
ng iilang dinastiyang pulitikal na makaupo sa pwesto 
gamit ang kanilang yaman, armadong pwersa, pati na 
pandaraya at manipulasyon sa resulta ng eleksyon. Lahat 
sila ay mangangako sa umpisa ng mga programa para sa 
kapakanan ng buong probinsya pero pagkaraa'y ilalantad 
ang mga sarili bilang mga korap, pasista, anti-mamamayan, 
mapandambong at mapangwasak sa kalikasan. 


Para sa mga rebolusyonaryong pwersa sa Palawan, 
walang makakamit na tunay na pagbabago sa pamamagitan 
ng burgis at repormistang eleksyon--mula pambansa 
hanggang lokal na antas. Kaya naman nagpupunyagi 
sila sa iba't ibang anyo ng pakikibaka kaugnay sa 
mga isyu sa kabuhayan, kagalingan at karapatan ng 
mamamayan. Sinusuportahan at isinusulong nila ang 
demokratikong rebolusyong bayan na batid nilang tanging 
solusyon sa daantaong kahirapan ng mamamayang 
Palawehno. Gayunman, kinikilala nila, kaisa ang buong 
rebolusyonaryong kilusan sa buong bansa ang karapatan 
ng mamamayang hindi pa handang itakwil ang burges na 
eleksyon, na lumahok dito. Patuloy silang nagbabakasakali 
at umaasa na may ihahatid na pagbabago at pagbuti sa 
kanilang kalagayan tuwing may eleksyon. 


Kaugnay nito, habang patuloy na ineeduka ang 
mamamayan, hinihikayat sila ng rebolusyonaryong pwersa 
na maging mapanuri sa pagpili ng mga kandidatong 
susuportahan ng mga ito--sino ang magsusulong 
ng kanilang mga batayang kahilingan, karapatan at 

demokratikong interes. Sino sa mga ito ang humahanay sa 
kanila at sumusuporta sa kanilang mga pakikibaka laban 
sa mina at iba pang mapaminsalang proyekto sa lalawigan. 
Sino ang kagyat na tumutugon at sumasaklolo sa kanila sa 
panahon ng mga kalamidad o sa mga panahong ginigipit 
sila ng mga pasistang militar. Sila ba itong tumututol sa 
pangangamkam ng lupa o nagkikibit-balikat na lamang 
sa pangangamkam ng mga teritoryo ng Pilipinas sa West 
Philippine Sea at hinahayaang dahasin at palayasin ang 
mga mangingisda rito? 


Dapat ding maging mapagmatyag at mapagbantay ang 
mamamayan sa anumang maniobra ng mga naghaharing 
pangkating mandaya at maghasik ng kaguluhan sa 
panahon ng eleksyon, tulad ng ginagawa ngayon ng 
rehimeng Duterte at paksyong Marcos-Arroyo-Duterte 
sa pambansang pampulitikang entablado. Hindi dapat 
hayaan ng mamamayang makapamayani ang mga katulad 
nilang pinakasagad-saring korap, pasista at mga kriminal, 
maging ang mga alipures nila sa lokal na antas. 


Isinasagawa ito ng rebolusyonaryong pwersa habang 
tinatalunton ang digmang bayan bilang tanging landas 
para sa tunay na pagbabago at hindi pa ganap na naitatatag 
ang Demokratikong Gubyernong Bayan. Dapat pa itong 
higit na magpunyagi at humanda sa mas maigting na 
pakikihamok sa estado kasama ang mamamayang 
Palawefo sa patuloy na pakikibaka, bago at matapos ang 
eleksyon sa Mayo 9. Laging dapat panghawakan na mas 
makapangyarihan ang boses ng mamamayang Palawefio 
kaysa sa sinumang burukrata-kapitalistang nakaluklok sa 
lokal na gubyerno kapag ito'y pinagsama-sama at pinag- 
isa. Tulad ng kolektibong lakas na ipinamalas nila sa 
pagtutol na tilad-tilarin ang lalawigan, kakayanin nitong 
magpabagsak ng lokal na kapangyarihang nagkukubli sa 
malalakas na sandata at pwersa ng AFP at WESCOM, 
katuwang ang BHB at buong rebolusyonaryong kilusan sa 


lalawigan.fpif 

kapinsalaan sa kalikasan at kamatayan sa mamamayan! 


Dalawampu't pitong (27) taon mula nang maisabatas ang Mining Act of 1995 ngunit wala pang anumang 
pang-ekonomiyang kaunlarang pangako nito ang nakamit ng bansa lalo na ng mamamayan sa mga lugar ng 
pagmimina. Sa halip, patuloy na sinasaid ng mga lokal at dayuhang kumpanya sa mina ang likas na yaman 
ng bansa, kinakalbo at sinisira ang kabundukan, dinudumihan ang kailugan at karagatan at winawasak ang 
malawak na lupang taniman ng mga magsasaka at katutubong mamamayan. Habang ang mamamayan ay 
lalong naghihikahos, nawawalan ng mga sakahan at lupaing ninuno, pinapaslang at nilalabag ang kanilang 
mga karapatan. Labis silang nasusuklam sa mga anti-mamamayan at makadayuhang mga patakaran ng 
reaksyunaryong rehimen at isinusulong nila ang higit na malakas at malawakang pakikibaka para sa kanilang 


lupang sakahan, lupaing ninuno at karapatang pantao! 


Sa partikular, sinasalamin nito ang kalagayan ng 
Palawan--paraiso para sa mga dayuhan at lokal na 
mamumunuhan sa mina, para sa mga burukrata- 
kapitalistang nakikinabang sa industriya ng mina (sa 
pangunguna ni JCA) lokal at pambansang gubyerno, 
at para sa mga turista na nagtatampisaw sa mapuputi 
at makikintab na baybayin sa higit 1,700 mga isla ng 
Palawan. Dapat sana'y paraiso din ito para sa 1.2 milyong 
Palaweho, kung hindi lang tuwirang isinusubasta ng 
rehimeng Duterte at mga nagdaang rehimen ang likas na 
yaman at patrimonya ng ating bansa. Ngayon, mistula 
itong isang impyerno para sa mga Palawefio---winawasak, 
sinasaid at pinagsasamantalahan. 


Dati'y tanyag ang Palawan bilang “huling ekolohikal na 
prontera” hindi lamang dahil sa mga ibon, isda, sea turtles, 
corals, at iba pang hayop na sa isla lamang makikita, kundi 
dahil dito matatagpuan ang 4094 ng natitirang mangrove sa 
Pilipinas, 30Y6 ng coral reefs, 17 “Key Biodiversity Areas”, 
dalawang UNESCO World Heritage Site" at walong lugar 
na idineklarang protektado ng batas. 


Ngunit dahil sa pangangayupapa ng rehimeng Duterte sa 
mga imperyalistang kapangyarihan at sa kasakiman nito at 


1 Tubbataha Reef at Puerto Princesa Underground River 


Marso 3 isinabatas ang Mining Act RA 7942 

kanyang mga kroni, nasasaid na ang mga yamang mineral 
ng bansa kapalit ang kakapiranggot na pakinabang at sa 
kapinsalaan ng mga Palawefo at buong sambayanang 
Pilipino. 


Ngayon ay tanyag na ang Palawan sa presensya 
ng maraming lokal at dayuhang mina at sangkatutak 
pang mga bagong aplikasyon nito. Sinasalanta ng mga 
minahan ang mga idineklarang protected areas, lupaing 
ninuno at ang mabubundok na bahagi ng isla tulad ng Mt. 
Matalingahan, Mt. Gantung, Bulangjao range, Cleopatra 
Needle Forest, Puerto Princesa Subterrenean River at 
iba pa. Walang ibang layunin ang pagmimina kundi ang 
pagsaid sa yamang mineral sa pinakamabilis at murang 
paraan na marumi at mapanira. 


Kaalinsabay nito ang malakas na pagtutol at paglaban 
ng mga Palaweho lalo na ang mga katutubong Palaw'an, 
Tagbanua at mga Batak na inaagawan ng kanilang mga 
lupaing ninuno. Kasama ang mga magsasaka at iba pang 
sektor at uri ay nabubuo ang iisang tinig ng mamamayan 
ng Palawan na ilantad at tutulan ang nagpapatuloy na 
pagmimina at mapangwasak na epekto nito sa harap ng 
mga bagong kautusan ni Duterte kaugnay sa pagmimina. 


Lantaran nang tinalikuran ni Duterte ang mga 
dati niyang pahayag hinggil sa pagmimina sa 
mga unang taon ng kanyang panunungkulan 
na nagresulta sa pagsasara o suspensyon ng 
26 na malalaking mina dahil sa paglabag sa 
mga patakaran kaugnay sa kalikasan. Nitong 
nakaraang taon, tahimik, paggapang ngunit tuso 
at mapanlalang ang naging paraan ni Duterte 
sa pagpapanumbalik ng mga patakaran sa 
pagmimina. 


Noong Abril 15, 2021 ay iniutos ni Duterte na alisin 


na ang siyam (9) na taong moratorium ayon sa utos 
ng rehimeng Aquino noong 2012 sa pagbibigay 

ng mga bagong permit sa pagmimina. 
Hinawan nito ang daan para sa 2,000 
mga aplikasyon sa pagmimina sa 
Palawan na tiyak na magbibigay daan 
sa mabilis na eksploytasyon sa mga 
yamang mineral na nickel, chromite, 
limestone, ginto, silica, at copper sa 
probinsya at magdudulot ng ibayong 
panganib at pinsala sa mamamayan, 
kalikasan at mga tagapagtanggol 
nito. Mas maaga pa noong 2019 ay 
pinahintulutan na ang operasyon 
ng mga suspendidong minahan at 
itinulak ang “rehabilitasyon” ng mga 
ito partikular ang mga mina sa nickel 
upang tumugon sa pangangailangan 
ng China sa mineral na ito. 


Inilabas naman ni DENR Secretary 
na si Roy Cimatu noong Disyembre 
23, 2021 ang kautusan na alisin na 
ang apat (4) na taong pagbabawal sa 
open-pit mining na ipinatupad noong 
panahon ng dating DENR secretary na 
si Gina Lopez. Bago ito noong Agosto 
2021 ay hinusgahan ng Ombudsman 
na maysala si Brooke's Point Mayor 


Jean Feliciano sa pagdemolis ng 
mga kagamitang pangmina ng Ipilan 
Nickel Mining Corp (INC) noong 2018. 
Sinuspinde si Feliciano bilang mayor 
nang walang sahod sa loob ng isang 
taon sa kabila ng ipinatupad lamang 
niya ang desisyon ng DENR laban 
sa INC na kahit lipas na ang kontrata 
ay nagpapatuloy sa pagmimina, iligal 
na nagputol ng 7,000 malalaking 
kahoy, hinukay ang kabundukan at 
hinalwat ang mga lupain sa loob 
ng 20 ektaryang saklaw ng Mt. 
Mantalingahan Protected Landscape 
(MMPL)? kung saan ipinagbabawal 
ang naturang mga aktibidad. 


Natural ding nakikipagkoro at hindi 
nagpahuli ang ipokritong Palawan 
Council for Sustainable Development 


2 MMP.L-120,457 ektaryang 
idineklarang protected areas noong 2009 


MGA DAMBUHALANG 
MINAHAN SA PALAWAN 


Won NICKEL MINES AND 
DEVELOPMENT CORPORATION 


WO ko TUBA NICKEL 
MINING CORPORATION 


WO CORAL BAY 
MINING CORPORATION 

WWW BERONG NICKEL 

0o 0 CORPORATION 
ikcalil ABORLAN 

RIZAL “3 SPANOLA 


BROOKE'S POINT 


BATARAZA 


SAN VICENTE 


(PCSD) noong Agosto 2019. Hindi 
lamang nito agad na ibinigay ang 
Strategic Environmental Plan (SEP) 
Clearance.” sa 'mga kumpanya 
para magsimula at magpatuloy 
na sa kanilang operasyon, kundi 
inaprubahan pa ang ekspansyon 
ng tatlong malalaking kumpanya sa 
pagmimina---ang Berong Nickel Corp, 
Rio Tuba Nickel Corp. at Citinickel 
Mining 84 Devt. Corp. Agad-agad 
ding namang binigyan ni Brooke's 
Point Acting Mayor Joy Quiachon ng 
mayor's permit ang INC nitong Enero 
2022. 


Pumalakpak at nagkakandarapa 
ang mga ganid na dayuhan at lokal na 
mga kumpanya ng mina upang ituloy 
ang pandarambong sa likas na yaman 
ng bansa, lalo na sa Palawan. Dito 


3 PCSD- isang multisectoral 

at interdisciplinary body na binuo sa 
pamamagitan ng RA 7611 o Strategic 
Environmental Plan (SEP) for Palawan 
Act. Direkta itong pinangangasiwaan ng 
Opisina ng Presidente. 


BUSUANGA 
CORON 


LINAPACAN 
ELNIDO 


TAYTAY 
ARACELI 


ROXAS 


PUERTO PRINCESA CITY 


CAGAYANGILLO 


PYRAMID HILLS o o 
MINING AND INDUSTRIAL 


IPILAN nicke. 


MINING CORPORATION 


BALABAC 

Aerial view ng pinagmiminahan ng Citinickel sa Narra 


matatagpuan ang ilang malalaking 
minahan ng nickel sa pamamagitan 
ng open-pit mining, kabilang ang Rio 
Tuba Nickel Corporation (pag-aari 
ng Nickel Asia Corp), ang Citinickel 
Mines 4 Devt. Corp sa Nara at 
Sofronio Espanola, Ipilan Nickel Corp 
(Southeast Palawan Nickel Ventures) 
at Berong Nickel (Corp. (DMCI 
Holdings) at marami pang iba na nag- 
aabang lamang na maaprubahan 
ang kanilang mga MPSA at FTAA 
na sumasaklaw sa libu-libong 
ektarya sa buong probinsya. Lalong 
magiging madulas ang aplikasyon ng 
pagmimina sa isla lalo't batid ng mga 
kumpanya ng mina na kakanpi nila 
ang gubyernong Duterte, maging ang 
lokal na gubyerno sa pamumuno ni 
Alvarez. 


Magpapatuloy din ang mga 
mapaminsalang BB focused military 
operations. (FMO) at  retooled 
community support program 
operations (RCSPO) ng magkasanib 
na pwersa ng AFP-PNP sa ilalim 
ng WESCOM at PNP-MIMAROPA 
upang protektahan ang mga pang- 
ekonomikong interes ng mga dayuhan 

at lokal na mina, tuldukan ang 
anumang pagtutol ng mamamayan 
sa mina at takutin ang sinumang 
hahadlang sa interes ng mga sakim 
na magmimina sa Palawan. Kaya 
naman hindi Bmnagpapatinag ang 
Lebach Mining Company sa petisyon 
ng Sangguniang Barangay (SB) at 
mamamayan ng Brgy. Ipilan, Brooke's 
Point na itigil ang operasyon nito kahit 
hindi pumapayag ang mamamayan 
sa proyektong ito. Tinakot pa ng 
kumpanya ang buong SB ng Ipilan 
na kapag hindi sila tumigil ay tiyak 
na matutulad sila sa sinapit ni Mayor 
Feliciano. 


Ang mga pangako ng mga 
kumpanya ng mina na trabaho para 
sa lokalidad, mga bigay na tulong sa 
barangay, ayuda sa panahon ng bagyo 
at maging ang nakokolektang buwis 
ng lokal at pambansang gubyerno at 
iba pa ay pawang mga inasukalang 
bala at pampalubag-loob lamang. 
Mumo lamang ito kung ihahambing sa 
gahiganteng tubo na kinikita ng mga 
minahan samantalang napakalaki at 
malawak ang pinsalang idinudulot 
nito. 


Lalong Bs hindi :7878maipagtatanggol 
ng ipinapangalandakan ng 
reaksyunaryong gubyerno na 


Indigenous People's Rights Act (IPRA) 
ang lupaing ninuno ng mga katutubong 
Palaw'an, Tagbanua at Batak dahil 
lansakan itong sinasagasaan ng mga 
anti-mamamayan at maka-dayuhang 
mga batas tulad ng Mining Act. 
Kahit ang nakasaad na Free Prior 
Informed Consent (FPIC) na dapat 
kunin sa mga katutubong nananahan 
sa mga lugar na pagmiminahan ay 
nalulusutan nila kasabwat ang mga 
ahensya ng gubyerno tulad ng DENR, 
MGB, PCSD at NCIP.” Gayundin 
ang mga batas hinggil sa Protected 
Areas, Environmentalyy Critical Areas 
Network (ECAN), Critical Zones 
at kung anu-ano pa na nagsisilbi 
lamang bilang mga palamuti ngunit 
sa aktwal ay salungat sa interes ng 
nakararaming mamamayan. 


Magkalahok na pangamba, pag- 
aalala at pagkasuklam naman ang 
nararamdaman 8 ng 588 mamamayan 
ng Palawan. Hindi papayag ni 
mananahimik ang mga Palawefo 
na lansakang BBdambungin ang 
patrimonyang BB'yaman ng. ating 

bansa. Sinalubong ng mga pagkilos 
at protesta ng mga Palawefo ang 
naturang mga desisyon at hakbangin 
ng rehimeng Duterte. Tinuligsa nila 
ang desisyon na pagsuspinde sa 
katulad ni Mayor Feliciano na kasama 
nila sa paglalantad at pagtutol sa 


pag-iral ng mga mina at pagwasak sa . Matatag na nagpupunyagi at magiting na hinaharap ng Bienvenido 
kalikasan. Muli nilang ipinanawagan 


1 Vallever Command-BHB Palawan ang hagupit at paninibasib ng 
alng kalanangan Sa Pagpaslang Sa: WESCOM at PNP-Palawan sa buong isla. Sa nagdaang tatlong taon mula 
ga Kal. NDI GONY @naga-- | 2019, naganap ang 18 labanan kung saan 14 dito ang matatagumpay na 
Pang. MaMamanayag. “at “Kiclang | taktikal na opensiba at apat (4) ang depensibang labanan. Nagdulot ito 


Matatag na nagpupunyagi ang BVC-BHB 
Palawan: 14 aksyong militar, inilunsad 


sa nagdaang tatlong taon 


tagapagtanggol ng kalikasan. Hindi 


nila hangad na muling makapag- 
opereyt ang INC at iba pang 
kumpanya ng mina dahil sa pipinsalain 
nito ang kanilang kabuhayan at 
kalikasan... Naghuhumiyaw sila sa 
pagbabasura sa Mining Act at pagtigil 
ng mapaminsalang pagmimina 
hanggang sa pagpapabagsak sa 
rehimeng Duterte. 


Walang aasahan ang mamamayang 
Palaweno sa rehimeng Duterte! Dapat 
magkaisa at pakilusin ang malawak 
na mamamayan na - puspusang 
ipatupad ang mga patakaran ng 
Demokratikong Gubyernong Bayan sa 
pagtatanggol ng karapatan sa lupa, 
karapatang pantao at laban sa 
pagwasak sa kapaligiran. Mahigpit na 
katuwang nila ang Hukbong bayan sa 
pagpapatupad ng mga patakarang ito 
upang sagkaan ang pagpasok ng mga 
mapaminsalang dayuhang mina. 
Gayundin, parurusahan nila ang 
pinakamapaminsalang kumpanya sa 
pagmimina at maging ang kanilang 
mga protektor na goons, pulis at 
sundalo na lansakang lumalabag sa 
karapatan ng mamamayan, kanilang 
interes at kagalingan.flkSam, quo 


BAHAGI NG BIODIVERSITY NG 
PALAWAN NA WINAWASAK NG 
MINA 


species ng hayop at mga 
halaman 


[2 [nsan 
15 | 


9 
79 
15 
species ng corals at 82Y6 ng 
kabuuang species ng corals 
sa bansa 

ng 28 pinsala sa kaaway kung saan 23 ang nalipol (KIA) at walo (8) ang 
nasugatan. Ang matatagumpay na aksyong militar ay inilunsad sa gitna ng 
matinding pananalasa ng mga binuong task group na nakadisenyo para 
sa imbing layuning durugin ang rebolusyonaryong kilusan sa isla. Solong 
hinaharap ng BVC ang isang buong area command ng AFP, ang Western 
Command (WESCOM). 


Noong 2019, inilunsad ng mga yunit ng BVC ang serye ng mga 
operasyong isparo laban sa mga sagad-saring opisyal ng pulis at militar na 
nang-aabuso at naghahasik ng karahasan at kaguluhan sa mamamayang 
Palawefio. Sa tulong ng mamamayan, matagumpay na pinarusahan sina 
PO3 Rudelph Saldehano na acting chief ng municipal police station ng 
Rizal, Reynaldo Nakar, isang military asset na nagpapanggap na Bantay 
Gubat, Corporal Alfred John de Leon ng 4th Marine Battalion Landing Team 
(MBLT-4) at SPO2 Nelzaheb Aizo na aktibo sa mga operasyong Tokhang 
laban sa mamamayan at sangkot rin sa pagbebenta ng droga sa Aborlan. 
Tampok din ang isinagawang pamamarusa ng BVC sa isang iskwad ng 
MBLT-4 na naglulunsad ng iligal na pagpuputol ng mga kahoy sa Brgy. 
Calasaguen, Brooke's Point noong Setyembre 8. 


Sinalubong naman ng pagdiriwang ng mamamayan ang isinagawang 


lalawigan na Citinickel Mining and Development Corp noong Oktubre 25, 
2019 na nagparalisa sa mga kagamitan ng kumpanya. 


Tampok naman nitong 2020 ang inilunsad na ambus ng isang tim ng 
BVC sa nag-ooperasyong tropa ng 18th Special Forces Company sa Brgy. 
Iraan, Rizal noong Marso 14 kung saan limang sundalo ang napatay at 
marami ang nasugatan. 


Nitong 2021, malaki ang tinamong pinsala ng isang yunit ng 3rd Marine 
Battalion Landing Team (MBLT-3) sa inilunsad na bomba-haras ng isang 
yunit ng BVC sa So. Kayasan, Brgy. Nicanor Zabala, Roxas kung saan 
siyam ang napatay. 


Ang bawat matatagumpay na mga aksyong militar at taktikal na opensiba 
ng BVC ay ipinagbubunyi ng mamamayang Palaweho. Sila ang direktang 
nakakaramdam ng lupit ng pananalasa ng mga operasyong militar sa 
buong isla mula pa 2017 sa ilalim ng Joint Task Group North at South na 
naglalayong durugin ang rebolusyonaryong kilusan sa isla. Para sa kanila, 
ang bawat ganting aksyon ng BHB ay katuparan ng hustisya para sa mga 
biktima ng kaapihan at kalupitang dinaranas nila. 

Kababaihan para sa kababaihan, 
kababaihang lingkod ng sambayanan 


Hindi ang paraan ng pagkamatay 
Ang lumilikha sa isang bayani 
Kundi ang kabuluhan nito 
Mula sa pakikihamok sa kalaban 
May bayaning namatay sa aktwal na labanan, 
May bayaning namatay sa gutom at sakit, 
May bayaning namatay sa aksidente, 
May bayaning namatay dahil sa katandaan. 
Anuman ang dahilan ng pagkamatay, 
May pagkakaparehong nagbubuklod 
Ang bayani ay yaong naglilingkod sa bayan 
Hanggang sa kanyang huling hininga. 


-Paano nalilikha ang isang bayani, JMS 
(What Makes a Hero) 


Tunay at nararapat na ipagdiwang ang Marso 8 bilang 
pandaigdigang araw ng kababaihan--ipinagdiriwang natin 
ang kanilang mga naipagtagumpay at ang nagpapatuloy 
nilang pakikibaka para sa panlipunang pagbabago. Ang 
araw na ito ay pagdiriwang din ng pakikibaka para sa mga 
bata, kalalakihan, uring anakpawis at para sa sambayanan. 
Araw ito ng pag-alala at pagdakila sa mga martir at mga 
kababaihang nagsakripisyo at nag-alay ng kanilang buhay 
para sa rebolusyon, para sa bayan. 


Gayunman sa kasalukuyang panahon, hindi sapat ang 
pag-alala at pagdakila. Dapat na unawain at ipagpatuloy 
natin ang kanilang nasimulan at harapin ang mga hamon 
ng panahon--mula sa kahirapan, pagtaas ng presyo 
ng gasolina at mga bilihin, pagharap sa pandemyang 
COVID-19, pakikibaka laban sa pasismo, diskriminasyon 
at pagsasamantala sa kababaihan at iba pang prehuwisyo 
at inhustisya laban sa kababaihan. Ang kanilang 
pakikibaka ay karugtong at di hiwalay ng isinusulong na 
pambansa-demokratikong rebolusyon--katulad ng pusod 
ng ipinagbubuntis na sanggol sa loob ng sinapupunan ng 
ina. 


Ang paglaladlad ni Duterte bilang isang macho-pasista 
at misogynist at pagdedeklara nito ng gyera laban sa 
kababaihan, ay isa sa mga dagdag na dahilan bakit kalahati 
ng populasyon ng Pilipinas---ang kababaihan ay tumitindig 
upang lumaban at patunayan sa buong daigdig ang 
kanyang kapangyarihan at papel sa tunay na pagbabago. 


Sa panahon ng pasistang paghahari ni Duterte at 
bago pa nito, nagbuwis ng buhay sa larangang gerilya 

ng Palawan ang ilang mga kasamang kababaihan---mga 
kababaihang pinili ang landas na iilan ang tumahak dahil 
mapanganib, mahirap at labis-labis ang sakripisyo. Ngunit 
hindi sila mauubos. Bagkus ay dumadami, nanganganak 
at lumalakas. 


May sariling kakanyahan ang pakikibaka ng mga 
Palaweha sa probinsya na sinusuportahan ng iba pang 
kababaihan sa rehiyon at buong bansa. Mula nang niyakap 
ng mamamayan ng Palawan ang linya at programa 
ng PDR, maraming mga kababaihan ang lumahok sa 
pagrerebolusyon katuwang ng kanilang ama, kapatid, 
asawa, mga anak at buong sambayanan. 


Nahuli , tinortyur at nakulong ng ilang taon sina Ka 
Lorena at Ka Tessie noong 1990. Nasugatan at halos 
madurog ang braso ni Ka Donna sa labanan. Tinatakot at 
hinaharas si Anne pati buong pamilya niya dahil lamang 
nagtatrabaho siya sa isang institusyon para sa magsasaka. 
Nahuli at ikinulong ng ilang taon si Ka China noong 2010, 
idiniin siya dahil diumano'y isang kumander ng NPA ang 
kanyang asawa at ama. Sina Ka Mariel at Ka Jovy naman 
ay kasalukuyang nakakulong pa at nakikipaglaban para 
sa kanilang kalayaan laban sa pasistang rehimeng US- 
Duterte. 


May sumasama sa mga protesta at pagkilos para sa 
mga isyung pambayan at usaping pangkababaihan at 
ibang sektor, may lumalahok sa mga organisasyon ng 
kababaihan, may sumampa sa Hukbong bayan at may 
nag-alay ng kaisa-isang buhay para sa rebolusyon. 

Ka Aileen, Mangyan, rebolusyonaryo 


Dinadakila natin si Virginia “Ka Aileen/Ka Necy” Casidsid na napaslang sa isang labanan sa So. Maliko, Bgy. 
Tagumpay, Roxas noong Agosto 16, 2000. Si Ka Aileen ay dalaga, 28 taong gulang at isang mestisang Mangyan mula 
sa Mindoro na walang pag-aalinlangang nagpatalaga sa katabing isla ng Palawan noong 1996. Naipaloob si Ka Aileen 
sa SYP sa Norte nang binalikan ang ilang lugar na naiwan nang ilang panahon. Tumayo siyang vice squad leader 
hanggang maging giyang pampulitika noong 1999. 


Sumampa siya sa Hukbo sa Mindoro noong 1989 matapos ang pananalasa ng mga bidyilanteng Alsa Masa sa 
kanilang lugar. Hindi niya malilimutan ang ginawa ng mga pasistang sundalo at bidyilante noong 1988 sa kanilang 
barangay. Kabilang ang kanyang pamilya sa mga lumaban sa pangangamkam ng mga lupain na dinibelop para maging 
palaisdaan sa kanilang lugar sa So. Tilaga, Bgy. Sta. Teresa, Magsaysay, Occidental Mindoro. Ilang kababaryo niya ang 
pinaslang, hinuli at ikinulong. Ang tatay ni Ka Necy ay nahuli, itinali sa isang poste ng kanilang bahay at sinunog nang 
buhay ng mga pasista. Halos masiraan ng ulo ang kanyang ina na nasaksihan ang kahayupan ng mga pasista. Ang 
ilang natira, kabilang ang pamilya ni Ka Aileen ay nagsilikas sa bahaging Oriental, umugnay sa mga kasama sa Hukbo 
at di kalaunan ay sumampa. 


Mula Mindoro hanggang maitalaga sa Palawan ay buong sigasig siyang gumampan sa gawaing pag-oorganisa lalo 
na sa katulad niyang mga kababaihan. Magiliw, mabait, matiyaga at masigasig na kasama si Ka Necy. Tiniis niya ang 
lahat ng kahirapan at sakripisyo upang makapag-ambag para sa isinusulong na rebolusyon buhay man niya ay ialay. 


Ka Lemon, lider kababaihan 


Si Rona Jane Manalo ay si Ka Rjei/Orya/Lemon na nagmula sa kilusan 
ng kabataang estudyante sa Timog Katagalugan noong 2008. Tubong 
Candelaria, Quezon, nag-aral siya sa UP Los Banos at nakapagtapos 
ng BS Forestry noong 2010. Namulat siya sa pakikibaka ng mga 
kabataan para sa edukasyon . Nakilala siya bilang lider-organisador at 
ahitador sa loob at labas ng pamantasan. Kalaunan ay niyakap niya ang 
pakikibaka hindi lang ng mga kababaihang estudyante kundi ng lahat ng 
kababaihang inaapi at pinagsasamantalahan, laluna ang kababaihang 
anakpawis. Pinangunahan niya ang pagsusulong ng karapatan ng mga 
.. kababaihan sa mga lansangan. Tunay na palaban at militanteng lider 
ng kababaihan si Ka Lemon. Laman siya ng lansangan sa pagprotesta 
at pagtataguyod sa karapatan at kapakanan ng mga kababaihan at 
mga bata. Siya si Ka Lily sa mga inorganisa niyang kababaihang 
magsasaka, katutubong Mangyan at mga panggitnang pwersa sa isla 
ng Mindoro mula 2014. Inabot ng kanyang kamulatan ang paglahok 
ki sa armadong pakikibaka noong 2019 para ipaglaban ang karapatan ng 
“ mga kabataan, kababaihan at ng masang anakpawis. Sumampa siya sa 
Hukbo at naitalaga sa isang yunit sa Palawan. Bilang giyang pampulitika 
ng platun at sinasanay na pampulitikang instruktor, siya ang tanglaw ng 
# mga Pulang mandirigma ng kanilang yunit sa pagsusulong ng digmang 
bayan para baguhin ang kasalukuyang tagibang at naghihirap na 
s kalagayan ng lipunan. 


Sa higit isang dekada niyang puspusang pagtataguyod ng pambansa- 
demokratikong mga adhikain, pinatunayan niya na walang hanggan 
ang kakayahan at husay ng kababaihan para sa paglilingkod sa 
sambayanan kung gugustuhin nito. Hindi lamang niya pinasayaw ang 
mga kababaihan para sa pagbabago at pagbabangon, inorganisa niya 
ang mga kababaihan upang maging katuwang ng kalahati ng populasyon 
para sa pagbabago. Inihanda rin niya ang kanyang sarili sa lahat ng uri 
saa ng kalagayan at sakripisyo hanggang sa pinakamataas na anyo nito, 
Ba ang kamatayan. 

Kasama ni Ka Lemon si Andrea “Ka Naya” Rosal sa larangang gerilya sa katimugang 
bahagi ng Palawan. Dahil hamak na mas naunang dumating si Ka Naya sa Palawan 
at mas kabisado na niya ang buhay sa mga sonang gerilya, naging “Ate” at malaking 
tuwang kay Ka Lemon si Ka Naya. Matapos lumaya si Ka Naya mula sa di-makatwirang 
pagkakakulong noong 2015, kung saan namatay ang kanyang anak na si Diona dahil sa 
kalupitan ng reaksyunaryong estado, itinalaga na siya sa Palawan. 


Nagmula si Ka Naya sa isang rebolusyonaryong pamilya at mula pagkabata ay 
iminulat na siya sa kalagayan ng malakolonyal at malapyudal na lipunang Pilipino at ang 
pangangailangan ng pagsusulong ng DRB upang ibagsak ang tatlong salot sa lipunan. 
Sa kanyang kabataan ay tinuklas niya ang mga sakit ng lipunan, pinag-aralan ang lipunan 
at rebolusyong Pilipino at bago pa man makatapos ng pag-aaral sa kolehiyo, sumampa 
siya sa Hukbong bayan noong 2003. Kumilos siya sa larangang gerilya sa Laguna at ilang 
bahagi ng Central Quezon kung saan kinagiliwan siya ng masa bilang Ka Blu, Uno, at Ysa. 


Pinanday sa hirap at mga sakripisyo si Ka Naya. Anim na taong gulang pa lamang siya 
nang dinukot siya ng mga pasistang militar upang palitawin ang kanyang amang si Gregorio 
“Ka Roger” Rosal na noo'y tagapagsalita ng Melito Glor Command at kalauna'y naging 
tagapagsalita ng PKP. Binigo ng matibay na pamilya at ng tulong ng mga kaibigan, alyado 
at suportang masa ang pakanang ito ng kaaway. Lumaking isang rebolusyonaryo si Ka 
Naya tulad ng kanyang mga magulang. Kahit na labis niyang dinamdam ang magkasunod 
na pagkamatay ni Ka Roger dahil sa sakit noong 2010 at ang pagkamartir ng kanyang 
ina, si Ka Soly sa isang labanan sa Quezon noong 2011, hindi nagpagupo si Ka Naya. Bagkus ay ipinagpatuloy niya 
ang sinimulan ng mga kasamang naunang namartir, dinampot niya ang sandata---naging isang matapang ngunit mabait 
na kadre ng Partido at Hukbo. Laging walang maliw at may marubdob na pagmamahal sa masa, sa mga kasama at sa 
Partido. Ganito natin siya minahal at inaalala. 


Kulimlim ang kalangitan at nagluluksa ang bayan sa madaling araw ng Setyembre 3, 2020 nang napaslang sina Ka 
Lemon at Ka Naya. Ibinuwal sila ng mga bala ng pasistang kaaway. Kasama nilang napaslang sina Ka Boywan, Ka 
Selnon at Ka Rg sa So. Kibuyon, Brgy. Mainit, Brooke's Point. Magiting silang lumaban sa mga pasistang elemento 
ng WESCOM at PTF-ELCAC na kung ilang buwan na silang hinahabol-habol sa imbing layunin nitong puksain ang 
rebolusyonaryong kilusan sa isla ng Palawan--upang malaya nilang maihain ang mga likas na yaman nito sa mga 
imperyalista at lokal na mga burukrata kapitalista. Ngunit isa itong panaginip at mananatiling isang pangarap. 


Ca nn aaa a a aa aa aa aaa a Ka Pia, kabataang NPA at medik ng bayan 


Ngunit sadyang malupit at marahas ang digmaan. Nadagdagan ang ating pagdadalamhati inang 
mabalitaang napaslang si Justine Ella “Ka Pia” Vargas sa isang labanan sa Magsaysay, 
Occidental Mindoro noong Setyembre 14, 2020. Nagmula si Ka Pia sa isang pamilyang 4 
mangingisda sa isla ng Paly, Taytay. Sa kanyang pakikibaka, nasaksihan niya kung papaano 
nakikipagkutsabahan ang reaksyunaryong gubyerno sa mga dayuhang negosyo at malalaking 
burgesya kumprador upang dambungin ang yaman ng isla ng Palawan. Nakita niya ang 
kahungkagan ng pangakong kaunlaran na isinusubo ng naghaharing uri at mga burukrata 
sa tulad nilang mahihirap. Nasaksihan niya ang pandarahas ng estado sa mga taong 
lumalaban para sa kanilang lehitimong karapatan. Ilan ito sa mga dahilan 
nang sumampa sa Hukbo si Ka Pia sa isang yunit sa Palawan noong 2019. 
Ang pagsapi sa NPA ang nakitang paraan ni Ka Pia upang makapag-ambag 
sa adhikaing palayain ang mamamayan mula sa kahirapan at pang-aapi. Sa 
kanyang isang taon bilang NPA, kinakitaan siya ng dedikasyon at kasigasigan 
sa pagtupad sa mga atas at gawain. Pinakamaningning na bahagi ng 
kanyang pagiging NPA ang paggampan niya bilang upisyal medikal ng Hukbo 
sa panahon ng pandemyang COVID-19. Bilang rebolusyonaryong medical 
frontliner, tumungo siya sa mahihirap na komunidad sa Mindoro upang giyahan 
ang kanilang pagharap sa sakit na COVID-19. Sa kanyang paglahok sa digmang 
bayan, sabay niyang ginagamot ang sakit ng mamamayan at binibigyang-lunas ang 
kanser ng lipunan. 

Si Charity “Ka Rise” Diho ay hindi namartir sa labanan tulad nina 
Ka Necy, Ka Lemon, Ka Naya at Ka Pia, iginupo siya ng karamdaman 
dahil mas pinili niyang ipauna ang kapakanan ng kanyang mga 
pinamumunuan at mga mandirigma bago ang sarili sa gitna ng 
matinding atake ng kaaway. Bilang isang tunay na kadre at lider, 
ipinahuli niya ang kanyang sarili hanggang sa nang lumaon ay lumala 
ang kanyang karamdamang malalaman na lamang sa bandang huli 
na kinain at sinira na ng tuberculosis o TB ang kanyang baga. Hindi 
na kinaya ng pagal niyang katawan gaanuman siya nagsikap maging 
ang mga kasamang gamutin ang kanyang karamdaman. Pumanaw 
siya noong Hulyo 29, 2021 ngunit nag-iwan siya ng isang dakilang 
pamana at inspirasyon sa mga kasama at masa. Isang tunay na 
komunista at rebolusyonaryo sa kaibuturan, walang pag-iimbot na 
inialay ang sarili sa sambayanan at rebolusyon. 


Ipinanganak si Ka Rise sa Calapan City, Oriental Mindoro at dito 
lumaki at nag-aral. Nakapagtapos siya ng kolehiyo at naging isang 
ganap na guro noong 2001. Makalipas lamang ang ilang taon ng 
pagkilos ay sumampa sya sa NPA noong 2004, sa isang larangang 
gerilya sa Batangas. Nadakip siya ng pasistang 740th PAF sa Talisay, 
Batangas noong Nobyembre 23, 2009. Matindi ang pinagdaanan 
niyang pisikal at mental na tortyur at pambabastos sa kanya bilang 
babae sa kamay ng mga pasista. Pinapalo siya sa dibdib, inuumpog 
ang ulo sa pader at tinatalian ng masking tape ang ilong at bibig para di makahinga. Lahat ng pagpapahirap na ito 
ay kanyang matatag na pinangibabawan at hindi siya nagpagapi. Nabigo ang kaaway na papanghinain ang kanyang 
rebolusyonaryong paninindigan. Habang nakapiit, lalo niyang pinatatag ang sarili kaya naman nang makalaya noong 
Disyembre 26, 2013 ay kaagad siyang bumalik sa kanayunan sa piling ng mga kasama. Noong 2014 ay itinalaga siya 
sa Palawan bilang bahagi ng Kalihiman ng Komiteng Probinsya. 


Punum-puno ng kulay at kabayanihan ang 17 taong paglilingkod ni Ka Rise sa rebolusyon at sambayanan. Pinanday 
siya ng mga kahirapan, sakripisyo at pagsubok bilang isang kadre at mandirigma, bilang isang ina at asawa. Ang kanyang 
mataas na rebolusyonaryong diwa at pagtangan sa mga batayang prinsipyo, ahitasyon, militansya at entusyamo ang 
puhunan upang mapanatili at tuloy-tuloy na mapalakas ang rebolusyonaryong kilusan sa Batangas at Palawan. Isang 
tampok na katangian ni Ka Rise ang kapangahasan, kasipagan sa mga gawain at pagiging magiliw sa mga kasama at 
masa. Kakaibang antas ang hamon sa kanya na makapagsarili sa kalagayang nakahiwalay ang lalawigan at malayo 
sa mainland ng TK, walang kagyat na katalikurang larangang gerilya na maaaring magsilbing likuran at maniobrahan. 
Ganunpaman, hindi ito naging hadlang para magpursige at mapangahas na ikambyo ang mga rebolusyonaryong gawain 
sa lalawigan nang walang patlang. 


Sina Ka Necy, Ka Lemon, Ka Naya at Ka Rise ay mga 

Palawenho sa tunay na kaluhugan nito, kahit hindi sila 
dito ipinanganak ni lumaki tulad ni Ka Pia, bilang mga 
rebolusyonaryong kababaihan, handa silang maglingkod 
saanman sila kailangan at makakapag-ambag ng 
kanilang kakayahan, lakas at galing. Sila ang mga 
rebolusyonaryong kababaihang martir--mga martir ng 
sambayanan. 


Hindi. kayang ilarawan ang rebolusyonaryong 
pagdadalamhati at panghihinayang sa mga kasamang 
maritr. Tulad ng karagatan ng Palawan, nag-aalimpuyo 
ang poot ng mamamayan sa mga pasistang kaaway at 
rehimeng US-Duterte.. Magpapatuloy ang pakikibaka 
para ibagsak ang imperyalismo, pyudalismo at burukrata 

kapitalismo. Isusulong 
tagumpay. 


natin ang DRB hanggang sa 


Lalong hindi matatapos sa mga parangal, kwento, alaala 
ng mga kababaihang martir ng Palawan ang kanilang 
diwa--iniwan nila sa mamamayang Palawefo ang isang 
pamana--nasa puso, kwento, buhay at pakikibaka ng 
mamamayan ng Palawan. Tinapos nga ng mga labanang 
ito ang buhay ng mga mahal na kasama, ngunit sa 
kabilang banda ay pinapula at pinadulas nila ang landas 


ng pagrerebolusyon. Tiyak ma mas marami ang 
magpapatuloy, dadampot mng kanilang sandatang 
nabitiwan. Magbubuntis 58 8Bsila, manganganak, 


magkakaapo--dadami pa ang kababaihang gagampan 
ng mga tungkulin para sa paglaya ng sangkatauhan. 

pP 


agsirit ng presyo ng petrolyo, 
tumitinding pahirap sa mga Palaweho 


Walang-tigil na sumisirit ang presyo ng produktong 
petrolyo matapos ianunsyo ng malalaking kumpanya ng 
langis nitong Marso 7 ang muling dagdag sa presyo nito 
na pinamalaki sa ngayon. 


Simula Marso 8, tumaas ng P5.85 kada litro ang presyo 
ng diesel, P4.10 kada litro sa kerosene at P3.60 naman 
kada litro ang dagdag singil sa gasolina. 


Ikasampung sunod na linggo nang tumataas ang presyo 
ng petrolyo ngayong taon. Sa kabuuan, lumobo na ng 
hanggang P16.7 kada litro ang dagdag sa presyo ng diesel, 
P13.65 kada litro para sa kerosene, at P9.11 kada litro 
naman para sa gasolina. Nagbabala rin ang Department of 
Energy (DOE) na muling tataas ang presyo ng produktong 
petrolyo sa mga susunod na linggo. 


Lalo pang pahirap sa mga Palaweho ang overpricing sa 
presyo ng produktong petrolyo. Ayon sa ulat ng DOE, mas 
mataas ng P5-6 ang singil kada litro sa mga produktong 
petrolyo sa Puerto Princesa City at lalo pang tumataas 
habang papalayo sa nasabing syudad. Sa inilabas na 
prevailing retail pump price ng ahensya nitong Marso 8, 
pumapalo sa higit P84 kada litro ang singil sa gasolina, 
habang higit P73 naman ang sa diesel, at P69 naman 
sa kerosene. Higit na mas mahal ito kaysa sa presyuhan 
sa Maynila, at kahit sa karatig-isla ng Mindoro. Sa mga 
nasabing lugar, ang halaga ng kada litro ng gasolina ay 
mas mababa at nasa P74-79, P67-72 kada litro naman 
ang presyo ng diesel at P64-67 kada litro naman ang sa 
kerosene. 


Inutil at walang magawa ang reaksyunaryong gubyerno 
kaugnay sa patuloy na pagsirit ng presyo ng produktong 
petrolyo. Ito'y dahil nasa mga dambuhalang kumpanya ng 
langis ang kontrol sa pagpepresyo ng produktong petrolyo 
simula nang isabatas ang RA 8479 o ang Downstream Oil 
Industry Deregulation Law (DOIDL) noong 1998 o mas 
kilala bilang Oil Deregulation Law (ODL). Sa pamamagitan 
ng neoliberal na polisiyang ito, walang kontrol ang gobyerno 
na pigilan ang pagtaas ng presyo ng langis na lagi nang 
sinasabing dahil sa “kakulangan” sa suplay, katulad 
ngayong may digmaan sa pagitan ng Russia at Ukraine. 


Samantala, ang tanging nagawa ng Sangguniang 
Panlalawigan ng Palawan ay maglabas ng resolusyon 
na nagpapahayag ng matinding suporta sa panawagang 
amyendahan ang ODL. 


Ang patuloy na pagsirit ng presyo ng produktong petrolyo 
ay sumasalamin sa pagpapabaya ng reaksyunaryong 

gobyerno sa mamamayang Pilipino pabor sa mga 
dambuhalang kumpanya ng langis na tumatabo ng 


gahiganteng tubo. Dagdag pahirap ito lalo sa mga 
Palawehong hindi pa nakakabangon mula sa malaking 
m dala ng bagyong Odette noong nakaraang taon. 


Bilyong pinsala at grabeng 
kahirapan, iniwan ng 
bagyong Odette sa Palawan 


Nagdulot ng bilyun-bilyong pinsala ang Bagyong 
Odette sa lalawigan ng Palawan noong Disyembre ng 
nakaraang taon. Sinalanta nito ang tirahan, kabuhayan 
at ari-arian ng mga Palaweho na kanilang ipinundar sa 
sariling mga pagsisikap sa loob ng ilang dekada sa loob 
lamang ng ilang oras na pananalasa ng bagyo. 


Ayon sa ulat ng Provincial Information Office ng 
Palawan, umabot sa P7.8 bilyon ang pinagsamang 
pinsala sa agrikultura at imprastraktura dulot ng Bagyong 
Odette sa lalawigan. Nasa P3 bilyon dito ay sa agrikultura. 
Sa isang ulat naman ng Provincial Agriculture Office 
noong Enero 2022, naitala ang 21,628 magsasakang 
naapektuhan ng nasabing kalamidad. Libu-libong 
mangingisda rin ang naapektuhan ng bagyo, dagdag pa 
ang mga nasirang palaisdaan at iba pang kagamitan sa 
pangingisda na umabot rin sa milyun-milyong halaga. 
Tinaya rin sa P45 milyon ang pinsala ng bagyong Odette 
sa paghahayupan. 


Ang bayan ng Roxas naman ang nagtamo ng 
pinakamalaking pinsala sa agrikultura na umabot ng 
mahigit P 858 milyon, habang pumangalawa naman ang 
bayan ng San Vicente na may P 836 milyong pinsala. 
Bunga nito, maraming magsasaka at mangingisda ang 
nalimas ang kabuhayan. 


Marami ring mga imprastraktura ang nasira dulot ng 
Bagyong Odette. Sa ulat ng 1st District Engineering Office 
(DEO) ng DPWH, nag-iwan ang bagyo ng P 512 milyong 
halaga ng mga nasirang tulay, kalsada, at eskwelahan. 
Ayon naman sa DepEd Palawan, sa kanilang inisyal na 
taya noong Enero ay umabot sa P352 milyon ang halaga 
ng mga nasirang pasilidad at mga kagamitan. Tinayang 
mahigit sa P23 milyon rin ang naging pinsala sa mga 
tourism site sa Puerto Princesa City, ayon sa City Tourism 
Office nito. Sa rekord naman na inilabas ng Palawan 
Electric Corporation (PALECO) noong Disyembre 2021, 
halos P103 milyon ang mga nasirang poste at linya ng 
kuryente. 

Iniulat naman ng Emergency Operations Center ng 
pamahalaang panlalawigan ng Palawan na hindi bababa 
sa 72,568 pamilya ang naapektuhan ng Bagyong Odette 
na mula sa mga bayan sa bahaging norte ng probinsya. 


Milyun-milyong pisong ayuda ang bumuhos mula 
sa iba't ahensya ng gobyerno, maging sa ibang bansa 
tulad ng US, matapos ang pananalasa ng Bagyong 
Odette. Ngunit ilang buwan na ang nakalipas, hindi pa 
rin natutulungan ang lahat ng naapektuhan ng nasabing 
kalamidad sa Palawan. May mga naging reklamo pa 
sa ilang barangay ng Puerto Princesa City na hindi 
pa nabibigyan ng ayuda mula sa LGU dahil sa ilang 
teknikalidad para maging kwalipikadong tumanggap 
ng tulong. Sa halip na sinubsidyong ayuda, pautang 
na hindi hihigit sa P10,000 naman rin ang solusyon 
ng Department of Agriculture para sa mga magsasaka 


at mangingisdang sinalanta ng bagyo. Nananatili pa 
ring panukala ang pagsasaayos ng mga nasirang 
imprastraktura sa bahaging Norte ng lalawigan. 


Ang pinsala ng Bagyong Odette ay lalong nagsadlak 
sa mga Palaweno sa hirap. Nararapat lamang na mabilis 
na tulungang makabangon ng lokal na pamahalaan ng 
Palawan ang lahat ng mamamayan nito mula sa 
kalamidad. Sa gitna ng kainutilan ng lokal na gubyerno 
sa daing ng mamamayan, dapat na kumilos ang buong 
rebolusyonaryong pwersa sa lalawigan para ibangon 
ang kabuhayang napinsala dulot ng bagyo at kumilos 
nang sama-sama ang mamamayang Palaweho para igiit 
ang kanilang karapatan para sa relip at rehabilitasyon 
mula sa lokal na gubyerno. Kasabay nito, dapat nilang 
bantayan ang pondo ng bayan na hindi kurakutin ng mga 
mandarambong na burukratang tulad ni JCA. 


MGC at BVEC, itinakwil ang kontra-rebolusyonaryong taksil na si 


Justine Kate “Ka Celin” Raca 


Sa inilabas na pahayag nitong Marso 18, kinundena 
at itinakwil ng Bienvenido Vallever Command-BHB 
Palawan at Melito Glor Command-BHB TK si Justine Kate 
Raca na itinuturing ngayong kontra-rebolusyonaryong 
taksil at ipinagkanulo ang pakikibaka ng mamamayang 
Palaweho. 


Si Raca ay isang dating Pulang mandirigma at opisyal 
ng BVC na sapilitang pinasuko ng isang lokal na opisyal 
ng Roxas matapos mapahiwalay sa isang labanan sa 
pagitan ng isang yunit ng BVC at pwersa ng WESCOM 
noong Disyembre 10 sa Brgy. Tinitian, ng parehong 
bayan. Ngayon ay aktibo si Raca bilang kasangkapan 
ng Palawan Task Force to End Local Communist Armed 
Conflict (PTF-ELCAC) sa malawakang paghahasik ng 
mga paninira at pekeng balita hinggil sa rebolusyonaryong 
kilusan. Aktibo rin ito sa iba pang mga aktibidad ng lokal 
na task force tulad ng sapilitang pagpapasuko sa mga 
komunidad sa probinsya. 

Ayon sa MGC, “si Raca ang buhay na negatibong 
halimbawa ng elementong nabigong maghubog ng 
sariling pananaw at paninindigang rebolusyonaryo at 
tuluyang nagpakabulok sa kontra-rebolusyonaryong 
kataksilan. Para iligtas ang sarili naatim niyang 
ipagkanulo ang masa na nagtaguyod sa kanya sa gitna 
ng mga kahirapan at ang kilusan na naging karamay nya 
sa gitna ng mga sakripisyo at mahirap na mga sandali.” 


Ayon naman sa BVC, “ang mga katulad ni Raca ay 
hindi kailanman panghihinayangan ng mamamayang 
Palaweho, kumpara sahigit na nakararaming mabubuting 
anak ng bayan, sasandakot ang katulad ni Raca na 
piniling manikluhod at maglingkod sa mga naghahari't 
pasista kapalit ng mumong halaga at papaliit na garantiya 
ng kaligtasan.” Ipinaalala rin ng BVC at MGC ang 
kinahahantungan ng maraming katulad ni Raca na 
matapos pakinabangan ng mga pasistang militar ay 
idinidispatsa o pinapaslang na lamang. 


JUSTINE KATE "KA CELIN" RACA 
KONTRA-REBOLUSYONARYONG 


TAKSIL 


Kasama ng WesCom at PTF-ELCAC: 

- pagtuturo ng mga nakatagong armas ng BHB 

- pagtuturo at pagpapahamak sa masa 

- sapilitang pagpapasuko sa masa 

- instrumento sa red-tagging ng mga organisasyon ng 
mamamayan at mga indibidwal 


BVC - NPA PALAWAN 

MAREX22 ng WesCom at US 
Marine Corps, kinundena ng 
mga Palawenho 


Kinundena 
ng Bienvenido 
Vallever. Command 
- NPA Palawan ang 
naganap na Marine 
Exercises 2022 
(MAREX22) ng 
Western Command 
(WesCom) at United 
States Marine Corps 
mula Enero. 27 
hanggang Pebrero 2. 


Kabilang sa mga kalahok sa ilalim ng WesCom ang 3rd 
Marine Brigade (3MBde) at Marine Battalion Landing Team 
4 (MBLT-4). 


Binatikos ang MAREX sa social media platforms laluna 
matapos itong magdulot ng takot at pagkabahala sa 
mamamayang Palawefho. Sa panahon ng ehersisyo, paulit- 
ulit na nagpalipad ng mga helikopter ang mga militar sa 
bayan ng Brooke's Point. Masahol pa, kinasangkapan dito 
ang lokal na gubyerno ng probinsya upang maisakatuparan 
ang ehersisyo nang walang abiso sa mga residente 
kung kaya't nagulat na lamang sila sa pagdagsa ng mga 
sasakyang panghimpapawid. 


Ang MAREX ay isang taunang magkatambal na 
ehersisyong militar sa pagitan ng Pilipinas at US Marine 
Corps na may layuning paunlarin ang mga pinagsamang 
operasyon sa dagat at lupa. Kalakip nito ang pagsasanay 
sa pagpapagana ng mga kagamitang militar ng katambal 
na bansa, pagpapalitan ng mga eksperto at paglulunsad 
ng mga integradong operasyon sa dagat tulad ng search 
and seizure operations at taktikal na pagmamaniobra. 


Ayon kay Andrei Bon Guerrero, tagapagsalita ng 
Bienvenido Vallever Command - NPA Palawan, “Dapat 
mariing kundenahin ng mga Palawefo ang mga 
ehersisyong militar ng US sa Pilipinas! Dapat igiit ng 
mamamayan ang isang malayang patakarang panlabas at 
ang pagwawakas sa mga tagibang na kasunduan ng 
Pilipinas at US”. Dagdag pa ni Guerrero, “ Determinado 
ang BVC-NPA Palawan na patuloy na magpunyagi para 
labanan ang brutal na gera kontra-rebolusyon ng rehimeng 
Duterte. Wawakasan ng pagsusulong ng demokratikong 
rebolusyong bayan ang pagiging malakolonya ng Pilipinas 
sa US at siyang magbibigay ng malakas na bigwas sa 
imperyalismo!” [pif 


BTS ANG PULANG LARANGAN 


Tangis ng Paragua 
ni Ka Ella 


Binabayo ng malalakas na bagyo ang mga gubat 
Pinsala ang layunin ng bawat sipol ng hangin 
Tahimik na kinukubli ng makapal na hamog 
Nakatanaw sa Matalingahan ang nag-iisang Puyos 


Limang pulang binhing nagsusumikap yumabong 
Ibinuwal ng walang awang baha at unos 

Pulang lupa ng katimuga'y naiwa't ginahasa 

Ng mga higanteng makina ng plantasyon at mina 


Hindi naglulubay ng tingin ang mga gulod 
Habang binabagyo'y lalong tumatatag ang taraw 
Kanlong ng mga yapos ng sanga-sangang ilog na 
naghahamog 
Kailanma'y di 
bagyo'y 
papalawak, papalalim 
Nagtitiyak sa hustisya at muling pagbabalik 
Sa minamahal na pulang lupa 
ng bulubunduking Timog ng Paragua. 


ito mahihibas--bawat daan ng 


Alay kina Bonifacio “Ka Nato/Boywan/Eboy/Abuan” 
Magramo, Andrea “Ka Naya” Rosal, Noli “Ka Selnon” Siasico, 
Rona Jane “Ka Lemon” Manalo at Jay-ar “Ka RG” Sento -- ang 
Palawan 5, mga bayani at martir ng rebolusyong Pilipino. 
Pinaslang sila ng estado noong ika-3 ng Setyembre, 2020 sa 
Brgy. Mainit, Brooke's Point, Palawan. 


ENERO-MARSO 2022 


